Երգչախումբը գործունէութիւն կը ծաւալէ Հայաստանի բոլոր շրջաններուն մէջ: Հայաստանէն դուրս հանդէս եկած է 180 քաղաքներուն մէջ` 820 համերգով: Նիւ Եորքի, Լոնտոնի, Փարիզի, Պրահայի, Պէյրութի մէջ եւ այլուր 27 լեզուներով երգած է հայ եւ համաշխարհային դասական երգահաններու ստեղծագործութիւններ: Համաշխարհային համբաւ ձեռք բերած է Կոմիտասի, հայ եւ համաշխարհային դասական երգահաններու բազմաթիւ ստեղծագործութիւններու կատարումներով: Երգացանկը հարուստ է Պախի, Հենտըլի, Մոցարթի, Վերտիի, Պեթհովընի, Չայկովսքիի եւ ուրիշներու ստեղծագործութիւններով: